**VUOSIKERTOMUS 2023**Liike/Vuosikertomukset  
31.5.2024

**Vuosikertomus 2023**

Naiset Rauhan Puolesta/Amandamaji ry

Vuosi oli liikkeemme 44. toimintavuosi. Liikkeessämme toimivia ryhmiä ovat mm. Itkijänaiset, Naiset Atomivoimaa Vastaan, Amandamaji ry. ja Äidit poliisiväkivaltaa vastaan.

Naiset Rauhan Puolesta –liike kokoontui kuukauden viimeisenä tiistaina Unionin tiloissa Bulevardilla. Liisäksi osallistuimme verkkokokouksiin niin kotimaisessa kuin ulkomaisessa toiminnassa. Olemme olleet yhteyksissä ahkerasti sähköpostin ja netin välityksellä.

Amandamaji ry:n hallituksen jäsenet ovat, pj. Marika Lohi, varsinaiset jäsenet Lea Launokari, Marjatta Kurtén, Ulla Klötzer ja Kikka Rytkönen.

Teemme yhteistyötä ja olemme jäseninä ICBUW:ssä (Kansainvälinen uraaniaseiden kieltoa vaativa verkosto), Pohjoismaisessa Uraaniaseet kieltoon -verkostossa, IPB:ssä (International Peace Bureau) ja ICAN (International Campaing to Abolish Nuclear Weapons) verkostossa, Robottiaseet kieltoon  (Stop Killer robots) -verkostossa, GAMIP (The Global Alliance for Ministries and Infrastructures for Peace , Maailmanlaajuinen liitto rauhan ministeriöiden ja infrastruktuurin puolesta), Pohjoismainen rauhanliitto/Nordic Peace Alliance sekä keväällä perustetussa GUWAN:ssa (Global Women for Peace Against NATO) verkostossa. Kansainvälinen toiminta on liikkeessämme aktiivista.

Emme hakeneet Oikeusministeriöstä tälle vuodelle avustusta rauhantyön rahoista.  Avustuksen hakuprosessi on vaikeutunut ja selvitystyö hyvin yksityiskohtainen ja saatu avustussumma tähän suhteutettuna pieni. Muutamat yksityiset henkilöt ovat tukeneet toimintaamme.

Naiset Rauhan Puolesta on kirjoittanut kannanottoja viranomaisille, laatinut ja allekirjoittanut vetoomuksia ja osallistunut useisiin militarisoinninvastaisiin mielenilmauksiin. Useat liikkeemme jäsenet ovat kirjoittaneet artikkeleita ja mielipidekirjoituksia, joita on julkaistu suomalaisissa ja ulkomaisissakin lehdissä.

NRP:llä ei ole toimistoa ja kaikki työ tehdään vapaaehtoisvoimin.  Liikkeellämme on Facebook-sivut ja  YouTube kanava. Nettisivujamme ylläpitää ulkopuolinen yritys.

Liikkeemme toimii yhteistyössä lähes kaikkien suomalaisten rauhan-, nais- ja ympäristöjärjestöjen kanssa.

Amandamaji ry toimii Naiset Rauhan Puolesta –liikkeen virallisena rekisteröitynä järjestönä, jonka puitteissa liikkeemme pystyy toimimaan viranomaisiin päin. Taloutemme koostuu tuki- ja osanottomaksuista.

Naiset Rauhan Puolesta -liikkeen tavoitteena on rauhankulttuurin rakentaminen, militarisoinnin pysäyttäminen ja tärkeän rauhankasvatuksen kehittäminen kaikilla oppiasteilla. Tavoitteenamme on fyysisestä ja rakenteellisesta väkivallasta, ydinaseista ja ydinvoimasta vapaa maailma. Naiset Rauhan Puolesta –liike on puoluepoliittisesti sitoutumaton rauhanliike.

**TOIMINTAA, TAPAHTUMIA**

**7-9.1. , Rikskonferencen i Sälen, Sverige**   
Nej till kärnvapen och globalt Nato, Ulla Klötzer,  
Folk och Fred

*Vi visar på alternativen för Fred på Jorden och fred med jorden*Freds- miljö- och omställningsrörelsen manar till samling för Folk och Fred igen samtidigt som vapenindustrin har klassträff i Sälen i början av januari. Deras konferens heter Folk och Försvar.

**Tammikuu. Rauhanryhmä2022:n** - myöhemmin kuukausittaiset mielenosoitukset Oodin edessä nimetty Naiset mustissa- mielenosositukset -kanssa banderollitalkoot rauhanasemalla, vetäjä Kikka Rytkönen. Banderollit: “Sopimalla, ei sotimalla” ja “Maailma ilman ydinaseita”.

**3.2., Miksi ei pidä kannattaa pienydinvoimaloita (SMR)?**  Keskustelutilaisuus   
Vieraana Madis Vasser Eestin Maan ystävistä (Eesti Roheline Liikumine, FoE Estonia).   
Viron Maan ystävien, Maan ystävät Suomessa ja Naiset Rauhan Puolesta kanssa Naisasialiitto Unionin tiloissa (Bulevardi 11 A).

**Helmikuussa  
Robottiaseet kieltoon** verkoston kanssa järjestettiin vaalipaneeli helmikuussa.  Keskusteltiin autonomisista asejärjestelmistä, automatisoidun päätöksenteon ongelmakohdista sekä kansainvälisen sopimuksen mahdollisuuksista.  
Panelisteina olivat Jussi Saramo (Vas.), Eveliina Heinäluoma (Sdp), Mikko Savola (Kesk.) ja Jarno Limnell (Kok.).

**25.2., Vaadimme Eurooppaan rauhaa**. **Suurmielenosoitus**

Venäjän on välittömästi lopetettava laiton hyökkäyksensä ja poistuttava Ukrainasta. Venäjä on saatettava vastuuseen YK:n peruskirjan vastaisesta hyökkäyksestään, tekemistään sotarikoksista sekä aiheuttamastaan tuhosta.

Venäjän kansalaisyhteiskuntaa ja demokratiakehitystä on tuettava. *Haluamme, että Suomi ja maailman valtiot etsivät aktiivisemmin tehokkaita keinoja sodan lopettamiseksi ja rauhan edistämiseksi.* Järjestäjinä rauhanjärjestöt

**24.2. IPB webinar. 365 Days in Ukraine.** Kikka Rytkönen osallistui.

**28.2., Mielenilmaisu ydinaseita ja Natoa vastaan Hakanimessä Paasitornin pääsisäänkäynnin edessä, Paasivuorenkatu 5**Naton pääsihteeri Jens Stoltenbergin Helsingin vierailun johdosta.  
Järjestäjinä rauhanliikkeen aktiivit mm. NRP. Muutamat kotimaiset lehdet ja Norjan kirjoitti mielenosoituksesta.

**1.3. Ei Natolla, kynttilämielenosoitus eduskuntatalon rappusilla**Eduskunta äänesti Natoon liittymisestä. Järjestäjinä rauhanliikkeen aktiivit.

**8.3., Kansainvälinen naistenpäivä**Seminaari: *Leipää, työtä, rauhaa.* Puhujina olivat kirjailija Veronica Pimenoff, Gashaw Bibani (terveydenedistäjä ja kuntapoliitikko) Etelä-Kurdistanista, ekonomi Ritva Oesch,  toiminnanjohtaja Laura Lodenius Rauhankoulu-toiminnasta ja kansanedustaja, kirjailija Veronika Honkasalo. Yhteistyössä Rauhanryhmä 2022 kanssa.  
  
Mielenosoitus kirjasto Oodin edessä ja kävely Kolmen Sepän patsaalle, jossa banderolli Sopimalla ei Sotimalla ja lisäksi jatkoa (mukana K:ien M-osoituksessa?) Kurdien mielenosoitukselle.

**23.3., EI YDINASEILLE - EI SUOMEN  NATO-JÄSENYYDELLE,** valtioneuvoston edessä, SenaatintoriNato-lait presidentin esittelyssä. Järjestäjinä rauhanaktiivit.

**25.3., Ei taivuta Turkille! -mielenosoitus Senaatintorilta kohti Turkin suurlähetystöä.**Vaatimaan Suomelta ihmisoikeuksiin perustuvaa ulkopolitiikkaa!  
Turkki hyökkää parhaillaan raa’asti pohjois-Syyriaan, kansainvälistä oikeutta ja ihmisoikeuksia uhmaten. Syyrian Kurdistanissa, Rojavassa, rakennetaan Lähi-idän kehittyneintä, naisten vapautukseen ja   
ekologisuuteen pohjautuvaa demokratiaa, minkä Turkin diktatuuri näkee eksistentiaalisena uhkana.

**26.4., Tshernobylin muistopäivää vietettiin Kolmen Sepän patsaalla.**Tshernobylin ydinvoimalaonnettomuus tapahtui 37 vuotta sitten. Tätä onnettomuutta ei saa unohtaa.

**6-10.7., Maailman Naiset Rauhan Puolesta Natoa Vastaan  
Global Women for Peace United Against NATO (GWUAN), Brysselissä, seminaareja ja webinaareja**Kun Nato piti huippukokouksensa Vilnassa Liettuassa 11. ja 12. heinäkuuta rauhanliike järjesti kansainvälisen tapahtuman Natoa vastaan ja esitti vaihtoehtoja rauhalle. Aktiivisena toimijana oli alkuvuodesta perustettu Maailman Naiset Rauhan Puolesta Natoa Vastaan, GWUAN ( Global Women for Peace United Against Nato).

**Tapaaminen EU- parlamentissa** Clare Daly EU parlamentaarikko (Irlanti/riippumaton /vasemmistovihreä ryhmä) Özlem Demirel – EU parlamentaarikko (Saksa/vasemmisto)  **Audienssi Naton päämajassa –** NATOa vastaisen julistuksen luovuttaminen Nicola di Santisille (Head of the Engagements Section in the Public Diplomacy Division of the NATO Headquarters in Brussels). Läsnä olivat:  
Ann Wright, Yhdysvalloista, Kristine Karch Saksasta, Ada Donno Italiasta, Dragana Zivancevic Austraaliasta, Ria Verjauw Belgiasta, Sophie Bolt-Selby Britanniasta, Skevi Koukouma Kyprokselt, Vera Zalka Unkarista, Ulla Klötzer ja Lea Launokari Suomesta.

Brysselissä oli läsnä 60  ja webinaareissa 250 ihmistä.

Verkoston viestin keskeiset asiat ovat EI Natolle, Ei militarisoiduille ryhmittymille, Ei sodalle -  Kyllä Euroopan uudelle turvallisuusrakenteelle, moninapaiselle maailmalle, joka perustuu rauhaan, oikeudenmukaisuuteen ja maailmanlaajuiseen solidaarisuuteen.

Kotisivut: [www.womenagainstnato.org](http://www.womenagainstnato.org/)Naisten Rauhan julistus löytyy useilla kielillä, myös suomeksi: <http://womenagainstnato.org/wp-content/uploads/2023/06/Finnish-translation_Declaration.pdf>

**13.7., Mielenosoitus Joe Bideniä vastaan Esplanadin puistossa.**Joe Bidenin vierailu Helsingissä  “USA ulos Euroopasta – NATO pois planeetalta – EI ydinaseille – Biden mene kotiin” . Helsingin rauhantoiminnanryhmä, rauhanliikkeet. Kikka Rytkönen puhui suorassa lähetyksessä YLE- TV ja radio.

**14-15.7., Nordic Peace Alliance,  Helsingør/Tanska**Mukana järjestöjä Tanskasta, Norjasta, Ruotsista ja Suomesta. Keskusteltiin yhteisiä pohjoismaisia tulevia rauhanprojekteja. NRP mukana tässä ryhmässä.

**17.7., Waves-rauhantapahtuma Karhupuistossa**

Waves-kollektiivi haluaa tuoda kulttuuria ulos maksullisista gallerioista, kaupallisista festivaaleista ja pikkuporvarillisista tilaisuuksista kaikelle kansalle, matalalla kynnyksellä ja maanläheisesti niin, ettei osallistuminen ole rahasta kiinni.

Naiset Rauhan Puolesta oli mukana tapahtumassa jakaen tietoa toiminnastaan.

**28.-30.7. Rauhantyö sota-aikana.** **Rauhan Symposiumi Jondal/Norja -** Hardangerakademiet Johan Galtungin (s. 1930) perustama pohjoismainen rauhan, kehityksen ja ympäristön keskus/akatemia.

Mukana Ulla Klötzer aiheena Nato pohjoisessa. Mitä rauhanliike tekee?

**4-9.8., World Conference against A and H Bombs,  Hiroshima ja Nagasaki**Ulla Klötzer  sai kutsun tähän maailman konferenssiin, jossa hän piti kolme puheenvuoroa.With the Hibakusha, Let Us Achieve a Nuclear Weapon-free, Peaceful and Just World – for the Future of the Humankind and Our Planet

August 5, 2023 – Hiroshima  
A nuclear weapon-free, peaceful and just world – solidarity and actions of civil society  
6. elokuuta, 2023

#### Meeting with New Japan Women’s Association (Shinfujin)

8. 8. 2023 – Nagasaki

Forum Workshop 1 – For a Nuclear Weapon-Free World

Venue: Nakabe auditorium – Nagasaki University

Ulla Klötzer

Women for Peace – Women Against Nuclear Power - Finland

Active in Global Women for Peace United Against NATO

**12.8.-10.9. Kikka Rytkösen tekstiiliteos “Visio rauhasta”** Lopettakaa! näyttelyssä, Taidekartano, Kaarina. Tekstin “Women´s vision for a Culture of Peace”, käännös Hilkka Pietilä, ex- NRP jäsen.

**3.9.** **Onko Rauha Pelastettavissa? Does Peace Have a Chance?** **Suomen Sosiaalifoorumissa**

Järjestäjinä Climate Reality Finland, Naiset Rauhan Puolesta ja  Suomen akateemisten ulkomaalaisten foorumi     
Puhujina Kati Juva, (neurologi, ICAN – Suomi), Kyle Bailey (York University, Kanada) ja Ulla Klötzer (Naiset Rauhan Puolesta). Moderaattori Ahti Tolvanen

**16.9., Rauhantapahtuma lauantaina  Porvoossa.**

Tapahtuman tarkoituksena oli mm. voimistaa rauhanpolitiikan ja ydinaseriisunnan näköaloja yhteiskunnassa, tuoda näkyvämmäksi dialogiin ja diplomatiaan, ihmisten hyvinvointiin sekä ympäristönsuojeluun tähtäävän toiminnan välttämättömyyttä, edistää rauhanliikkeen työtä ja vaihtoehtoja sekä samalla kannustaa uusia toimijoita mukaan rauhantyöhön.   
Paneelikeskustelussa mukana Ulla Klötzer.

**19.9., Women say No to NATO,  webinaari**Global Women for Peace United Against NATO (GWUAN)

Ulla Klötzer, Naiset Rauhan Puolesta, Kate Hudson, (CND, UK) Paki Wieland , (MAPA, WILPF, USA), Kristen Karch (NO TO NATO, GERMANY)  
[Women say No to NATO: Global Women for Peace (youtube.com)](https://www.youtube.com/watch?v=VIk0D6qV2eg)

**21.9., YK:n kansainvälinen rauhanpäivä 21.9.**juhlitaan tärkeänä tapahtumana monissa paikoissa ympäri maailmaa

**25.9., Kampanjatapaaminen Rauhanasemalla**

Robottiase -kampanjan ja automatisoidun päätöksenteon asiantuntija tohtori Catherine Connolly vieraili Suomessa. Tapaamisen aikana saimme ajankohtaisen tilannepäivityksen kansainväliseltä areenalta.

**30.9. - 8.10.** **Week of Global Mobilization for Peace in Ukraine (WGMPU)**from Saturday **30th September**to Sunday –  **8th October 2023**. The common goal is to call an immediate ceasefire and peace negotiations to end the war in Ukraine.   
The International Peace Bureau (IPB) calls the civil society organizations in all countries to join.

**13.10., Gazan tueksi mielenosoitus,  Rautatientori – Elielaukiolla**

**21.10., Mielenosoitus palestiinalaisten tueksi** Helsingissä, Rautatientorilta Senaatintorille.

Vaaditaan:  
– Välitön tulitauko!  
– Humanitaarisen avun toimittamista Gazaan!  
– Asekaupan lopettamista ja laittomissa siirtokunnissa valmistettujen tuotteiden kieltämistä!  
– YK:n suojelua miehityksen alla oleville palestiinalaisille!Suomen hallituksen on kannettava vastuunsa!  
Järjestäjinä AKYS, ICAHD Finland, Palinvoicesfin, Rauhanpuolustajat & Sumud ja rauhanliikkeet

**10-12.11.**  
**7-8.11. Madrid**  
**Left, Green, Progressive European Forum - For peace, social and climate justice.**

Women´s section: Consequences of war on women. **Role of Women in Peace Processes**   
Ulla Klötzer piti puheen tilaisuudessa.

**Lauantai 25.11.  
Mielenosoitus Yhdysvaltain sotilastukikohtia vastustaan**Senaatintorilta Eduskuntatalolle.Järjestäjinä Helsingin Rauhantoimintaryhmä, Rauhanväki, Aseistakieltäytyjäliitto ja Naiset Rauhan Puolesta.   
Puhujina Suomen Palestiina-verkoston varapuheenjohtaja Syksy Räsänen, professori Leena Eräsaari ja kirjailija Veronica Pimenoff. Suomi on neuvotellut Yhdysvaltain kanssa kahdenkeskisestä puolustusyhteistyösopimuksesta (Defence Cooperation Agreement, DCA). Sopimuksen on määrä siirtyä eduskunnan käsittelyyn pian. Ruotsi ja Tanska neuvottelevat parhaillaan vastaavista sopimuksista. Norjan ja Yhdysvaltojen välinen DCA-sopimus astui voimaan kesäkuussa 2022. Suomen sopimuksen sisältö ei ole vielä julki, mutta voidaan kuitenkin olettaa sen seuraavan muissa maissa sovittujen DCA-sopimusten raameja. DCA takaisi Yhdysvaltain joukoille esteettömän pääsyn sopimuksessa nimetyille lentokentille, satamiin ja alueille. Mediassa näistä on puhuttu yhteishallinta-alueina.[**https://www.facebook.com/events/364274835934525**](https://www.facebook.com/events/364274835934525)  **Tällöin aloitettiin nimienkeräys adressiin kansanedustajille.**https://www.adressit.com/ei\_vieraan\_vallan\_sotilastukikohtia\_suomeen

**2.12. Nato as a Climate Killer – Climate crossfire, webinar**Wendela de Vries ja Nick Buxton, Transnational Institute  
Järjestäjinä GWUAN (Global Women for Peace Against NATO), No to NATO, IPB, AEPF, Transnational Institute (Netherlands)  
https://womenagainstnato.org/events/

**11.12. , ICAN-Finlandin järjestämä Nuclear Café, Rauhanasemalla.**[**https://www.facebook.com/events/885841582792114/**](https://www.facebook.com/events/885841582792114/)

Tilaisuudessa kuultiin New Yorkssa pidetystä ydinasekieltosopimuksen (TPNW) toisesta osapuolikokousesta. Kati Juva edusti lääkäreiden IPPNW:tä, jonka delegaatiossa oli 40 ihmistä, lisäksi muita ICAN -aktiivejä pari sataa. Rauhanliiton tiedottaja Julia Jernvall myös paikalla ja osallistui youth for TPNW tapahtumiin.

**Kuukauden viimeisinä lauantaina Naiset Mustissa järjesti vigilioita kirjasto Oodin edessä Helsingissä.**Järjestäjänä Rauhanryhmä 2022, jonka jäseniä olemme. Tapahtumassa jaettiin ajankohtaisista aiheista tekstejä ohikulkijoille.

**Veijo Minkkinen kirjoitti yhteenvedon rauhanliikkeen kulta-ajasta 1980-89.  
Blogin otsikko on Rauhanliikkeen vuosikymmen 1980-1989**Siinä käsitellään paljon Naiset Rauhan Puolesta liikkeen toimintaan tuon vuosikymmenen aikana.  
Teksti kuvineen on meidän kotisivulla.

**2.  
HAASTATTELUJA**   
31.3.  
**Saksalainen Kontrafunk radio** haastatteli Ulla Klötzeriä. Haastattelussa hän arvioi Suomen eduskuntavaaleja ja arvostelee maan suunniteltua liittymistä Natoon. Haastattelu alkaa noin 22.31 minuutin kohdalta.  
<https://kontrafunk.radio/de/sendung-nachhoeren/politik-und-zeitgeschehen/kontrafunk-aktuell/kontrafunk-aktuell-vom-31-maerz-2023>22.6. **Asian Ydin,** haastatteli Lea Launokaria aiheesta ”Suomi sodassa - Naiset rauhan puolesta” .  
Suomi on liitetty Yhdysvaltojen johtamaan sotilasliitto Natoon, jonka luvattiin tuovan kansallista vakautta, mutta kun sota näyttää olevan nykyään rauhaa ja Ukrainaa aseistetaan Venäjää vastaan - moni hieroo silmiään lukiessaan uutisia sotavalmisteluista myös Suomessa”, sanoo Launokari.

<https://mvlehti.net/2023/06/22/katso-asian-ydin-suomi-sodassa-naiset-rauhan-puolesta-22-6-2023-video/>

**3.**

**Kannanottojen, artikkeleiden ja Youtubevideoiden toimittaminen valtamedian päätoimittajille, tasavallan presidentti Sauli Niinistölle, ministereille ja kansanedustajille.  
Olemme toimittaneet vaihtoehtoisten kanavien toimittamia artikkeleita linkkeineen noin kaksi kertaa kuukaudessa.**Tässä lista niistä ja enemmän linkkeineen https://www.naisetrauhanpuolesta.org/kirjeita-presidentille-ministereille-kansanedustajille-ja-paatoimittajille/

**RAHAA ASEISIIN JA AMMUKSIIN?**

5.1.2023, Nr 14

Maailma kulkee kohti rajua militarisointia kuten alla olevat linkit osoittavat. Kaikki puheet AGENDA 2030 tavoitteista, joiden myötä saavuttaisimme tasa-arvoisemman, turvallisemman ja siten myös vähemmän sotaisan maailman, on haudattu.

## **YHTEISKUNTIEMME MUUTOSTARPEET JA KESKUSTELU.**

15.1.2023, Nr 15

World Economic Forumin raportti ”Global Risks Report 2023” julkaistiin tammikuun 11. 2023. Se on äärimmäisen karmaisevaa luettavaa ja vaatii laajaa yhteiskunnallista keskustelua yhteiskuntiemme muutostarpeista ja poliitikkojen asettamisesta vastuuseen.

**MAAILMANTILANTEEN MUUTOS, ONKO SE TULOSSA?**  
26.1.2023, Nr 16

Kuten alla olevista linkeistä käy ilmi, ollaan vähitellen heräämässä näkemään Ukrainan sodan syyt ja sen seuraukset ja se valtava muutos joka maailmantilanteessa on menossa.

Itävallan liittoarmeijan eversti Markus Reisner esittelee yhteenvedon Ukrainan tähänastisesta sodasta.

**MITEN USA:N HEGEMONIA MUUTTUU JA RIITTÄÄKÖ SOTAKONEISTO?**

8.2.2023, Nr 17

Länsimaisessa valtamediassa leimataan yhä sivistymättömämmällä tavalla Putinin tukijoiksi ja Kremlin sanansaattajiksi ne henkilöt ja tahot, jotka - sikäli kuin se on ylipäätään mahdollista yhä yksisilmäisemmässä ilmapiirissä – ottavat kantaa Ukrainan sotaa vastaan vaatien syiden ja seurauksien arviointia ja molempia osapuolia kunnioittavia neuvotteluja.

**ROHKEASTI KANTAA OTTAVIA YHTEYKSIÄ.**17.2.2023, Nr 18

Länsimaisessa valtamediassa vaietaan yksimielisesti Nord Stream sekä sabotaasin tekijöistä että seurauksista Euroopalle ja etenkin Saksalle.

Onneksi on olemassa muita kanavia, joiden kautta karu totuus paljastuu ja leviää yhä kasvaville joukoille.

Huomioitavaa on, että kantaa ottavien joukko koostuu yhä enenevässä määrin merkittävistä henkilöistä kuten alla olevat linkit paljastavat.

**PIENIÄ TOIVON PILKAHDUKSIA!**27.2.2023, Nr 19Paine nousee tihenevässä tahdissa Ukrainan sodan lopettamiseksi. Valitettavasti ei USA:n ja muiden länsimaiden johtajien toimesta, vaan yhä useamman julkisesti tunnettujen ja arvostettujen henkilöiden toimesta kuten alla olevista linkeistä ilmenee.

**NAISTENPÄIVÄN KUNNIAKSI – VIISAITA AJATUKSIA MIEHILTÄ SEKÄ NUORILTA NAISILTA!**

8.3.2023, Nr 20

*Naistenpäivän kunniaksi – viisaita ajatuksia miehiltä sekä nuorilta naisilta!*

Näin Kansainvälisenä Naistenpäivänä tuntuu melkein turvalliselta todeta, että löytyy myös miehiä, jotka jaksavat analysoida nykyistä, täysin turvattomalta tuntuvaa maailmantilannetta vastuullisella tavalla, ja kaikkia osapuolia  huomioivaa.

**MITEN MEDIA VAIKENEE KANSAINVÄLISISTÄ NEUVOTTELUISTA.**

20.3.2023, Nr 21

*Maailma on nopeasti muuttumassa sotateollisuuden, voimakeinojen ja ahneuden paratiisiksi.*

Suomen hallitus on lupauksistaan huolimatta liittymässä NATO:on ilman Ruotsia. Saksan liittokansleri Olaf Scholz ja Japanin pääministeri Fumio Kishida pitivät ensimmäisen hallitusten välisen neuvottelukierroksen Tokiossa keskittyen erityisesti kahdenvälisten taisteluharjoituksien laajentamiseen Tyynellämerellä. Yhdysvallat laajentaa dramaattisesti sotilaallista läsnäoloaan Kiinan läheisyydessä.

**KÖYHDYTETTYJÄ URAANIASEITA UKRAINAAN JA PALJON MUUTA.**

12.4.2023, Nr 22

Presidentti Sauli Niinistö, Suomen hallitus, kansanedustajat sekä valtamedian edustajat

Suomi on nyt NATOn, maailman julmimman sotakoneiston jäsen. Uusi musta kausi Suomen historiassa on alkanut. Jää historioitsijoiden pohdittavaksi miten tämä uskomattoman nopea käänne tulee vaikuttamaan kansojen väliseen yhteistyöhön, demokratiaan, rauhaan ja kansalaisten hyvinvointiin.

**AJAAKO LÄNSIMAAT MAAILMAN KAHTIAJAKOA?**

29.4.2023, Nr 23

Kuten alla olevista linkeistä ilmenee kuuluu lisääntyvässä tahdissa muualta maailmalta arvovaltaisten henkilöiden ääniä rauhan ja neuvottelujen puolesta Ukrainan sodan lopettamiseksi. Samaten on myös havaittavissa lisääntyvää kritiikkiä länsimaiden ajamalle valtapolitiikalle.

**MITEN OLISI DU-ASEISTA LUOPUMINEN JA RAUHANNEUVOTTELUT DIPLOMATIAN KEINOIN?**  
21.5.2023, Nr 24

Tässä otteita alla olevista kansainvälisistä uutisista, kirjoituksista ja videoista muutaman viikon ajalta. Näistä ei Suomessa kirjoiteta missään.  
Onneksi maailmalla on monia Ukrainan sodan lopettamiseen tähtääviä aloitteita ja vetoomuksia. **MITÄ SANOTAAN G7 KOKOUKSESTA, NATOSTA, TANSKAN ULKOPOLITIIKASTA JNE.**  
3.6.2023, Nr 25

Miten ulkomaiset tiedotusvälineet käsittelevät päivänpolitiikkaa toisin kuin meillä Suomessa. Näistä linkeistä voitte lukea muutamia havaintoja. Nautinnollisia lukuhetkiä.

Euroopan yleisradioliitto (EBU) houkuttelee Venäjän ulkoministeri Sergei Lavrovia näyttävään tv-haastatteluun huolimatta hänen omituisista Ukrainan vastaisista vihapuheistaan.  Haastattelussa keskitytään Moskovan näkemykseen Ukrainan konfliktista. Ohjelman on tarkoitus tulla ulos kesällä.

**KESÄLUKEMISTA JA POHDITTAVAA**  
16.6.2023, Nr 26

Kesälukemista ja pohdittavaa!

Kovia ulostuloja turvallisuuden, puolustuksen ja militarisoinnin julmaan kasvuun näkee ja kuulee monelta taholta. Esimerkiksi Saksan hallitus haluaa olla ”yksi tehokkaimmista tavanomaisista asevoimista Euroopassa ja tehdä Saksasta myös Naton sotilaallisen keskuksen.

**MITEN UKRAINAN SOTA VAIKUTTAA MAAILMALLA?**  
3.7.2023, Nr 27

Ulkomaalaisista tiedotusvälineistä poimittuja artikkeleita kesälukemiseksi.

Grayzonen Max Blumenthal puhui YK:n turvallisuusneuvostolle Yhdysvaltojen Ukrainalle antaman sotilaallisen avun roolista konfliktin kärjistymisessä Venäjän kanssa ja Washingtonin todellisista motiiveista Kiovan sijaissodalle. Max Blumenthal sanoo, että tästä sodasta on tullut uhka alueelliselle ja kansainväliselle vakaudelle ja maani hyvinvoinille**.**

**LUETTAVAKSI JA POHDITTAVAKSI!**17.7.2023, Nr 28

Kuluvien viikkojen ajan päällimmäisinä ovat olleet kirjoitukset liittyen Naton huippukokoukseen Vilnassa. Alla olevista linkeistä selviää mm. miten Nato ja Yhdysvallat lupaa lisää vaarallisia aseita, köyhdytettyjen uraaniaseiden lisäksi myös rypälepommeja Ukrainaan ja hyllytti suunnitelmat yhteystoimiston avaamisesta Tokioon. Suostuiko Biden myymään amerikkalaisia F-16-hävittäjiä Turkille, jotta se hyväksyisi Ruotsin Nato-jäsenyyden? **UKRAINA, EU, USA JA NATO AINA VAIN ESILLÄ!**  
6.8.2023, Nr 29   
Tässä muutamia poimintoja alla olevien linkkien kirjoituksista:

Varoituksen sanoja kuuluu Ukrainan liittymisestä Natoon. Sanotaan, mm. että kustannukset ovat suuremmat kuin hyödyt ja että Naton jäsenyys ei välttämättä tuo turvallisuutta Ukrainaan.  
  
**GLOBAALEJA KONFLIKTEJA JA MUUTA TÄRKEÄÄ!**21.8.2023/Nr 30  
Viimeisin World Economics raportti paljastaa, että Venäjä oli maailman viiden suurimman talouden joukossa ja Euroopan suurin ostovoimapariteetilla mitattuna vuoden 2022 lopussa. Tämä länsimaisista pakotteista huolimatta. Pakotteet vaikuttavat laajasti Eurooppaan sekä Afrikan maihin. Näistä asioista voitte lukea useammassa artikkelissa alla. **RAUHANALOITTEITA, VENÄJÄN TALOUDESTA JA EU SUUNNITELMAT LÄNSI-AFRIKASSA**11.9.2023/ Nr 31  
Ukrainasta löytyy korruptoitunut eliitti, joka kerää varallisuutta hyödyntämällä sotatilannetta, pitkään jatkuvaan sotaan uupuneita miehiä ja naisia, pommien repimää elämää ja lähes tuhoutunut yhteiskunta.  
  
 **RAUHANALOTTEITA, VENÄJÄN TALOUDESTA JA EU SUUNNITELMAT LÄNSI-AFRIKASSA**26.9.2023/Nr 32  
Näistä alla olevissa linkeissä käsiteltävistä asioista Suomen media vaikenee lähes sataprosenttisesti.  
Onko neljän saksalaisen professorin; Peter Brandtin, Hajo Funken, Harald Kujatin ja Horst Teltschikin rauhanaloite ratkaisu Ukrainan sodan lopettamiseksi? Tästä aloitteesta voitte lukea linkeistä 2 ja 11. Sarkozy peräänkuuluttaa suunnitelma B:tä siltä varalta, että nykyinen Ukrainan hyökkäys epäonnistuu.

**LOPPUUKO TUKI UKRAINAAN? MITÄ KIINA SAA TEHDÄ? JA PALJON MUUTA.**  
2.10.2023, Nr 33

EU maiden tuki Ukrainalle rakoilee. Puola, Unkari ja nyt viimeksi Slovakia, viime viikkoisten vaalien jälkeen, ovat irtisanoutuneet sotilaallisesta avusta Ukrainaan. Jää nähtäväksi miten EU suhtautuu näihin maihin. Yhdysvaltojen senaatti päätti sunnuntaina olla kirjaamatta budjettilakiinsa Ukrainan-tukea.

# **MAAILMAN VÄKIVALLAN TAPAHTUMIA** 19.10.2023, Nr 34

# Väkivaltatilanne maailmassa jatkuu yhä hirvittävämmällä tavalla. Israelin ja Gazan tilanteessa ei kunnioiteta sodan sääntöjä. Suuresta kuolleiden määrästä valtaosa on siviilejä ja heistä hälyttävän paljon lapsia. Israel on laukaissut tykistöllä valkoista fosforia Gazan kaupungin satamaan ja kahteen maaseutupaikkaan, kertoo Human Rights Watch.

**YK:N TURVALLISUUSNEUVOSTO, HAMAS, ISRAEL, MAAILMANJÄRJESTÖ JA MUUTA LUETTAVAA**  
23.10.2023, Nr 35

Kuka löytää ratkaisun Israelin ja palestiinalaisten välillä?  
- Viikonlopun aikana ympäri maailmaa on järjestetty palestiinalaismielisiä mielenosoituksia, joihin on osallistunut valtavia määriä ihmisiä. Israelin tukimielenosoituksiin osallistujien määrät ovat olleet pienempiä.

**ARTIKKELEITA, RAPORTTEJA JA VETOOMUKSIA**  
30.10.2023, Nr. 36

Tässä artikkeleita ja julkaisuja16 - 28 lokakuuta 2023 maailmalta.

Tällä hetkellä maailman valtamedia sekä viralliset tahot että kansalaisjärjestöt keskittyvät tiedottamaan Gazan tapahtumista. Tapahtumia pidetään terroristitekona, Israelin suunnitelma on Gazan etninen puhdistus,  epäinhimillinen kostonkierre jatkuu, panttivankeja otetaan puolin ja toisin, lähes puolet kuolleista on lapsia, sotarikoksia tapahtuu jne. Kaikki tämä uutisointi on ristiriitaista ja siksi on hyvä tutustua alla oleviin linkkeihin.

**MIELENSOITUKSIA, LÄNNEN TUKEA UKRAINAAN JA PALJON MUUTA**9.11.2023, Nr 37

Viime viikkoina Yhdysvalloissa on nähty suurimmat sodanvastaiset mielenosoitukset sitten Irakin sodan, mutta tätä ei tietäisi seuraamalla vain valtamedian uutisia.

**VETOOMUKSIA JA MIELENOSOITUKSIA MAAILMALLA**  
20.11.2023, Nr 38

Tiedemiehet, insinöörit, matemaatikot ja tutkijat ympäri maailman vetoavat sodan lopettamiseksi ja  ruoan, veden, sähkön, avustusmateriaalien ja lääketieteellisen avun vapaan pääsyn sallimiseen Gazan asukkaille.

## **VAADITAAN TÄYDELLISTÄ TULITAUKOA, MIKÄ ON ZELENSKIN ASEMA JA PALJON MUUTA** 30.11.2023, Nr 39

Kuka taivutteli presidentti Zelenskin olemaan tekemättä rauhansopimusta maaliskuussa 2022 ja miksi? Mikä on Zelenskin tilanne nyt, kun sotaa on käyty yli puolitoista vuotta? Horjuuko Zelenskin kannatus?

**MISTÄ LÖYTYISI RATKAISUJA GAZAN JA UKRAINAN SOTIIN?**

13.12.2023, Nr. 40

Mihin kaikkeen DCA-sopimus voi johtaa? Antaako Suomi luvan tuoda ydinaseita maaperälleen, ostavatko amerikkalaiset seksiä suomalaisilta naisilta, raiskaavatko? Näin on käynyt joissakin maissa.

**MIKÄ ON TILANNE UKRAINASSA JA GAZASSA? KUKA OHJAA MAAILMAA?**

Nr 41,  22.12.2023

Tässä kuluvan vuoden viimeinen sähköpostilähetys linkkeineen teille.

# **Berliner Zeitung**

Zelenskin raporttien mukaan Dnipro-joen hyökkäystä kuvataan menestykseksi. The New York Timesille Dnipro-joen ylitykseen osallistuneet sotilaat ja merijalkaväki antavat toisenlaisen kuvan tapahtumista, se oli ’itsemurhatehtävä’.

**UUDEN VUODEN TERVEHDYS**30.12.2023, Nr 42

Paavi Franciscus tuomitsi maailmanlaajuisen aseteollisuuden ja vaati maailmanlaajuista rauhaa Vatikaanista maanantaina antamassaan joulusiunauksessaan. "Ihmissydän on heikko ja impulsiivinen; jos löydämme kuoleman välineet käsistämme, ennemmin tai myöhemmin käytämme niitä", hän varoitti.

Helsingissä 31.5.2024

Amandamaji ry:n hallitus